4.11.2008 Jurnalul Oficial al Uniunii Europene L 295/53 DECIZIA COMISIEI din 3 noiembrie 2008 privind neincluderea bromuconazolului în anexa I la Directiva 91/414/CEE a Consiliului şi retragerea autorizațiilor pentru produsele de protecţie a plantelor care conțin această substanță [notificată cu numărul C(2008) 6290] (Text cu relevanță pentru SEE) (2008/832/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 91/414/CEE a Consiliului din 15 iulie 1991 cu privire la introducerea produselor fitosanitare pe piață (!), în special articolul 8 alineatul (2) paragraful al patrulea, întrucât: () Articolul 8 alineatul (2) din Directiva 91/414/CEE prevede că un stat membru poate autoriza, de-a lungul unei perioade de 12 ani de la data notificării respectivei directive, introducerea pe piață a produselor de protecție a plantelor care conțin substanțe active care nu sunt menționate în anexa I la directiva respectivă şi care se află deja pe piaţă la doi ani de la data notificării, timp în care se efectuează o examinare progresivă a acestor substanțe în cadrul unui program de lucru. Regulamentele (CE) nr. 451/2000() şi (CE) nr. 1490/2002 (?) ale Comisiei stabilesc normele de punere în aplicare a ctapei a treia a programului de lucru menționat la articolul 8 alineatul (2) din Directiva 91/414/CEE și stabilesc o listă cu substanțe active care urmează să fie evaluate în vederea posibilei lor includeri în anexa I la Directiva 91/414/CEE. Lista respectivă include bromuconazolul. Efectele bromuconazolului asupra sănătății oamenilor şi asupra mediului au fost evaluate în conformitate cu dispozițiile prevăzute în Regulamentele (CE) nr. 451/2000 şi (CE) nr. 1490/2002, pentru o serie de utilizări propuse de notificator. În plus, regulamentele menționate  anterior desemnează  statele membre raportoare care trebuie să înainteze Autorităţii Europene pentru Siguranţa Alimentară (EFSA) rapoartele de evaluare și recomandările aferente, în conformitate cu articolul 10 alineatul (1) din Regulamentul (CE) nr. 1490/2002. Pentru bromuconazol, statul membru raportor a fost Belgia și toate informațiile pertinente au fost prezentate la 14 noiembrie 2005. Raportul de examinare a făcut obiectul unei evaluări inter pares de către statele membre și EFSA în cadrul Grupului său de lucru pentru evaluare și a fost prezentat Comisiei la 26 martie 2008 sub forma concluziilor EFSA cu privire la evaluarea inter pares a examinării riscurilor privind substanță activă bromuconazol în calitatea sa de pesticid (). Acest raport de evaluare a fost revizuit de către statele membre şi Comisie în cadrul Comitetului permanent pentru lanţul alimentar și sănătatea animală şi a fost finalizat la 11 iulie 2008 sub forma raportului Comisiei de examinare a bromuconazolului. În cursul evaluării acestei substanțe active, a fost iden- tificat un număr de aspecte problematice. În special, pe baza informațiilor disponibile, nu a fost posibilă evaluarea eventualei contaminări a apelor de suprafață şi a apelor freatice. Pe lângă acestea, în ceea ce priveşte ecotoxicologia, există preocupări cauzate de riscul ridicat pentru organismele acvatice. Prin urmare, nu a fost posibil să se condluzioneze, pe baza informațiilor dispo- nibile, că bromuconazolul îndeplinea criteriile pentru includerea în anexa 1 la Directiva 91/414/CEE. Comisia l-a invitat pe notificator să își prezinte obser- vațiile cu privire la rezultatele evaluării inter pares şi la intenția sa de a susține sau nu în continuare includerea acestei substanțe în anexă. Notificatorul a prezentat observațiile sale, care au fost examinate cu atenție. Cu toate acestea, în ciuda argumentelor invocate de noti- ficator, aspectele problematice identificate nu au putut fi înlăturate, iar evaluările efectuate pe baza informațiilor transmise şi evaluate în cursul reuniunilor experților EFSA nu au demonstrat că, în condițiile de utilizare propuse, produsele de protecţie a plantelor care conțin bromuconazol ar îndeplini în general cerinţele prevăzute la articolul 5 alineatul (1) literele (a) și (b) din Directiva 91/414/CEE. În consecință, bromuconazolul nu ar trebui inclus în anexa 1 la Directiva 91/414/CEE. Ar trebui luate măsuri pentru a se asigura faptul că auto- rizațiile acordate pentru produsele de protecție a plantelor care conțin bromuconazol sunt retrase într-o perioadă determinată și nu sunt reînnoite și că nu se mai acordă autorizații noi pentru produse de acest tip. (“) Raport ştiințific EFSA (2008) 136, Condlusion regarding the peer review of the pesticide risk assessment of the active substance bromuconazole (Condluzii privind evaluarea inter pares a examinării riscurilor privind substanța activă bromuconazol în calitatea sa de pesticid) finalizat la 26 martie 2008. JO L 230, 19.8.1991, p. 1. ") JO L 55, 29.2.2000, p. 25. JO L 224, 21.8.2002, p. 23.